సింగరాయకొండ
సింగరాయకొండ, ఆంధ్ర ప్రదేశ్ రాష్ట్రం, ప్రకాశం జిల్లా లోని జనగణన పట్టణం..పిన్ కోడ్ నం. 523 101., ఎస్.టి.డి.కోడ్ = 08598.
సింగరాయకొండ, జాతీయ రహదారి-5, మీద ఉంది. అలాగే విజయవాడ - చెన్నై రైలు మార్గం కూడా ఈ పట్టణం గుండా వెళుతూ చక్కని రవాణా సదుపాయం కల్పిస్తున్నది.
[శానంపూడి6.2 కి.మీ], సోమరాజపల్లి 1.2 కి.మీ, కనుమల్ల 4.3 కి.మీ, మన్నెటికోట 8.6 కి.మీ, [ఊళ్ళపాలెం 6 కి.మీ][బింగినిపల్లి 7.6 కి.మీ.],[పాకల 6 కి.మీ],
సింగరాయకొండ 3.4 కి.మీ, ఉలవపాడు 6.6 కి.మీ, కందుకూరు 11.3 కి.మీ, జరుగుమిల్లి 11.7 కి.మీ.
ఉలవపాడు మండలం మన్నేటికోటకు చెందిన గడ్డం శేషయ్య, తన తల్లి శ్రీమతి కామేశ్వరమ్మ పేరిట, ఈ కేంద్రాన్ని, 1986 లో నిర్మించారు. ప్రాథమిక ఆరోగ్య కేంద్రం స్థాయి నుండి 30 పడకలు కలిగిన ఆసుపత్రిని 2009 లో ప్రారంభించారు. ప్రస్తుతం సి.హెహ్.సి.గా సేవలందించుచున్నది. పలువురు ప్రజా ప్రజాప్రతినిధులు, స్వచ్ఛందసంస్థల సహకారంతో, పలు సౌకర్యాలు ఏర్పడినవి. ప్రస్తుతం ఒక డిప్యూటీ సివిల్ సర్జన్, ఐదుగురు వైద్యులతోపాటు 40 మంది సిబ్బంది 24 గంటలూ సేవలందించుచున్నారు. ప్రధానమంత్రి మాతృత్వ సురక్షిత అభియాన్ కార్యక్రమంలో భాగంగా, ఆసుపత్రి సిబ్బంది విన్నపం మేరకు, సింగరాయకొండ సర్పంచి డాక్టర్ శ్రీమతి కుంభా నాగమణి, ప్రతి నెలా 9వతేదీనాడు గర్భిణీలకు ఉచితంగా సేవలందించుచున్నారు. [8]
2016-17 సంవత్సరానికి గాను, రోగులకు ఉత్తమ సేవలందించినందుకుగాను, సింగరాయకొండ ప్రాథమిక ఆరోగ్య కేంద్రం, రాష్ట్రస్థాయిలోనే ద్వితీయ ఉత్తమ కేంద్రంగా నిలిచింది. ప్రపంచ ఆరోగ్య దినోత్సవం సందర్భంగా, 2017,ఏప్రిల్-7న రాష్ట్ర రాజధాని వెలగపూడిలో నిర్వహించిన ఒక కార్యక్రమంలో, ముఖ్యమంత్రి శ్రీ నారా చంద్రబాబునాయుడు, రాష్ట్ర ఆరోగ్యశాఖామంత్రి శ్రీ కామినేని శ్రీనివాస్ చేతులమీదుగా ఈ కేంద్రం వైద్యాధికారి డాక్టర్ పి.పద్మజ, ఈ పురస్కారాన్ని స్వీకరించారు. [8]
ఆంధ్రా బాంకు.
స్టేట్ బాంక్ ఆఫ్ ఇండియా.
సిండికేట్ బ్యాంక్.
కెనరా బ్యాంక్.
ఆంధ్ర ప్రగతి గ్రామీణ బ్యాంక్.
విజయనగర చక్రవర్తి దేవరాయలు కట్టించిన వరాహ నరసింహస్వామి ఆలయం ప్రసిద్ధి చెందినది. ఈ ఆలయ సమీపంలో భవనాశి చెరువు ఉంది. ఈ ఆలయానికి, శ్రీకృష్ణదేవరాయల కాలంలో మార్పులు చేయబడినవి. ఈ ఆలయాన్ని దక్షిణ సింహాచలంగా అభివర్ణిస్తారు. ఈ దేవస్థానంలో స్వామివారి బ్రహ్మోత్సవాలలో భాగంగా, 2014,జూన్-11,బుధవారం రాత్రి స్వామివారిని శేషవాహనంపై ఊరేగించారు. గురువారం ప్రత్యేకపూజల అనంతరం, స్వామివారిని చొప్పరంపై ఊరేగించారు. సాయంత్రం స్వామివారు హనుమంతవాహనంపై భక్తులకు అభయమిచ్చారు. ఈ ఆలయానికి, పచ్చవ గ్రామంలో 56 ఎకరాల మాన్యం భూమి ఉంది. ఈ భూములకు 2014, జూలై-2, బుధవారం నాడు కౌలు వేలం నిర్వహించగా రు.7,28,500-00 ఆదాయం వచ్చింది. [3]&[4]
శ్రీ అయ్యప్ప స్వామి మందిరము
సింగరాయకొండ మండలం లో గల అయ్యప్ప నగరం గ్రామం లో వేంచేసినటువంటి శ్రీ అయ్యప్ప స్వామి దేవస్థానం ప్రసిద్ధి చెందినది .ఈ దేవాలయం లో "కార్తీక పౌర్ణమి "మాసం లో అయ్యప్ప నగర్ ,గోపాలనగర్ యువజన కమిటీ అద్వర్యం లో స్వామి వారి కి పూజా  కార్యక్రమాలు మరియు ఉత్సవాలు నిర్వహించడం జరుగుతుంది అతి పవిత్ర మైన అయ్యప్ప మాల ఈ అయ్యప్ప మాల దరినిచే అయ్యప్ప భక్తులకు 41 రోజులు నిత్యఅన్నదాన కార్యక్రమాలు నిర్వహించడం జరుగుతుంది. .కార్తీక మాసం  లో ఉపవాసం ఉండే భక్తులకు కార్తీక పౌర్ణమి రోజుల అన్నదాన కార్యక్రమం జరుగుతుంది .
సింగరాయకొండలోని కందుకూరు రహదారి కూడలిలో నెలకొన్న శ్రీ వేణుగోపాలస్వామి, జాలమ్మ తల్లి దేవస్తానంలో వార్షికోత్సవ వేడుకలు, 2014,మే-17 నుండి 19 వరకు నిర్వహించెదరు. [2]
సింగరాయకొండ రైల్వే మార్గంలోని ఈ ఆలయంలో, 2015,మే నెల-18వ తేదీ సోమవారంనాడు, ఆలయ వార్షికోత్సవం ఘనంగా నిర్వహించారు. ఈ సందర్భంగా శ్రీ లక్ష్మీనారాయణస్వామివారి కళ్యాణం కన్నులపండువగా నిర్వహించారు. అనంతరం గ్రామోత్సవం నిర్వహించారు. అమ్మవారు సింహవాహనంపై భక్తులకు దర్శనమిచ్చారు. ఈ కార్యక్రమంలో భక్తులు అధికసంఖ్యలో పాల్గొని, తీర్ధప్రసాదాలు స్వీకరించారు. విచ్చేసిన భక్తులకు అన్నసంతర్పణ నిర్వహించారు. [6]
శ్రీమతి జంధ్యాల మంజుల, వీరు డి.ఆర్.డి.యే.సంస్థలో, తొలి మహిళా డైరెక్టర్ జనరల్. [2]
ప్రముఖ జర్నలిస్టు మన్నం వేణుబాబు గారు ఇదే మండలానికి చెందిన కలికివాయి గ్రామంలో జన్మించారు. సింగరాయకొండలోని శ్రీవాణి హైస్కూల్లో 6వ తరగతి వరకు చదివారు.
ఈ గ్రామస్తులైన శ్రీ షేక్ మస్తాన్ షరీఫ్, శ్రీమతి రషీదా బీగం దంపతులు, ఒక సామాన్య కుటుంబానికి చెందినవారు. వీరి కుమార్తె నూర్జహాన్ ప్రస్తుతం, సింగరాయకొడలో 9వ తరగతి చదువుచున్నది. ఈమె చిన్నప్పటి నుండి క్రీడలలపై ఆసక్తితో, కఠోర శిక్షణ పొందినది. 2010 సం. నుండియే, ఈమె జిల్లాస్థాయిలో జరిగిన హ్యాండ్ బాల్, పరుగు పందెం క్రీడలలో పతకాలు సాధించింది. 
ఆ తరువాత తైక్వాండోలో శిక్షణపొంది జిల్లా, రాష్ట్ర, జాతీయస్థాయిలలోనేగాక అంతర్జాతీయ స్థాయిలలోగూడా పతకాలు సాధించింది. 2012వ సంవత్సరంలోనే ఈమె, కోల్ కతా లోని నేతాజీ ఇండోర్ స్టేడియంలో జరిగిన రెండవ అంతర్జాతీయ తైక్వాండో పోటీలలో పాల్గొని, తన ప్రతిభ ప్రదర్శించి, కాంస్యపతకం సాధించింది. తరువాత, 2013 లో బెంగుళూరులో జరిగిన నాల్గవ జాతీయ, మూడవ అంతర్జాతీయ పోటీలలో పాల్గొని, ఛాంపియన్ షిప్ సాధించింది. ఒలింపిక్ పోటీలలో పాల్గొని తన నైపుణ్యాన్ని ప్రదర్శించాలని ఈమె సంకల్పం. [5]
2001 వ .సంవత్సరం జనాభా లెక్కల ప్రకారం గ్రామ జనాభా 3,937. ఇందులో పురుషుల సంఖ్య 1,938, మహిళల సంఖ్య 1,999, గ్రామంలో నివాస గృహాలు 1,005 ఉన్నాయి. గ్రామ విస్తీర్ణం 1,548 హెక్టారులు.